Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 412/12/8811	Trebišov, 28.7.2015
EEČ : 2-69-374-2015

U Z N E S E N I E

Trestná vec:	obvinený XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trebišov zo dňa 7.5.2013, spisová značka 2 Pv 412/12/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Trebišov zo dňa 7.5.2013, spisová značka 2 Pv 412/12/8811, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
	Uznesením prokurátora Okresnej prokuratúry v Trebišove sp. zn. 2 Pv 412/12/8811 zo dňa 07.05.2013 bolo podmienečne zastavené trestné stíhanie proti obv. XXXXX, stíhanému pre  prečin podvodu podľa § 221 ods. 1 Tr. zák., pričom mu bola stanovená skúšobná doba v trvaní 24 (dvadsaťštyri) mesiacov. 

	Citované uznesenie prokurátora nadobudlo právoplatnosť dňa 28.05.2013 a skúšobná doba uplynula dňom 28.05.2015.

	V danom prípade si poškodená strana škodu voči obvinenému neuplatňovala, nakoľko škoda bola uhradená v plnej výške.  

Podľa § 217 ods. 1 Tr. poriadku bolo zisťované, či sa obvinený XXXXX v skúšobnej dobe osvedčil, pričom bolo zistené, že z miesta bydliska je hodnotený všeobecne. Z listu OR PZ Trebišov sp. zn. ORPZ-TV-OKP-823-003/2015 z 22.06.2015 vyplýva, že proti obv. XXXXX v súčasnosti nie je vedené žiadne trestné stíhanie. Z vyjadrenia OR PZ, Odboru poriadkovej polície Trebišov z 18.06.2015 vyplýva, že obvinený nie je držiteľom vodičského oprávnenia. Z Okresného úradu Trebišov, odbor všeobecnej vnútornej správy vyplýva, že za sporné obdobie obv. XXXXX sa nedopustil žiadneho priestupku. Z odpisu z registra trestov bolo zistené, že počas skúšobnej doby sa taktiež nedopustil žiadneho trestného činu.

	Keďže obv. XXXXX počas stanovenej skúšobnej doby viedol riadny život, bolo rozhodnuté, že sa v skúšobnej dobe osvedčil s tým, že právoplatnosťou rozhodnutia o osvedčení nastávajú účinky zastavenia trestného stíhania v zmysle § 9 ods. 1 písm. e)  Tr. poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor